曹彦约
次韵赵使君师夏谒白鹿游棲贤长句
三峡移名涧响空，中著一桥如饮虹。
帝连溅瀑龙所宫，谓佛有力真冥濛。
非造物意无禹功，一线偶达成巨谼。
可怪一律人聩聋，助桀唱和更撞舂。
或者误信晨暮钟，万有一幸相际逢。
吾儒自有名教踪，壁立万古涧底松。
异端琐细秋后蛩，一物不格皆妄庸。
谁知健者此山中，朴实可乱田舍翁。
出郊小队不妨农，黄岩意与考亭通。
长养此道如种穜，骏发尔私雨我公，
穮袞虽馑亦有丰。常行万世无汙隆，
行健不息人中龙。不妨更击白鹿鼓，
扣之大小皆舂容。